**УСТАВ НА НАРОДНО ЧИТАЛИЩЕ**

**" БОРЦИ ЗА СВОБОДА - 1946 " - гр. ТРОЯН**

 Читалището е учредено през 1946 година от родолюбиви българи от кв. Василевски ,гр. Троян .То има заслуга за запазване на българските традиции и обичаи за запазване на българските традиции и обичаи за зараждане и развитие на библиотечното дело, събирането и разпространение на знания за родния край и развитието на изкуствата и културата в Троян.

Г Л А В А П Ъ Р В А

ОБЩИ ПОЛОЖЕНИЯ

 Чл.1 С този устав, съобразен със Закона за народните читалища се уреждат основните положения на вътрешно-нормативната уредба на читалището в зависимост от специфичните условия, при които се развива неговата дейност.

(1) Народно читалище " Борци за свобода - 1946 " е традиционно самоуправляващо се културно просветно сдружение в гр.Троян .

В дейността на читалището могат да участват всички физически лица без оглед на ограничения на възрастта, политически и религиозни възгледи и етническо самосъзнание .

(2) НЧ " Борци за свобода - 1946 " е юридическо лице с нестопанска цел със седалище в град Троян, област Ловешка и адрес на управление - ул. Генерал Карцов N 207 .

 Чл. 2 Читалището работи в тясно взаимодействие с учебни заведение, културни институции, с обществени и стопански организации и др. които извършват или подпомагат културната дейност.

( 1) Читалището подържа връзки на координация с културната дейност на Общината и участва в провеждане на общоградски културни прояви.

 Чл.3 Целите на Народно читалище " Борци за свобода -1946 " са да задоволява потребностите на гражданите ,свързани с :

1. развитие и обогатяване на културния живот, социалната и образователна дейност в квартала;

2. запазва обичаите и традициите на българския народ;

3. разширява знанията на гражданите и ги приобщава към ценности и постижение на изкуството и културата;

4. възпитава и утвърждава национално самосъзнание;

5. осигурява достъп до информация;

(2) За постигане на целите по ал.1 читалището извършва основна дейност като :

1. урежда и подържа общодостъпна библиотека, читалня и спортна площадка;

2. организира свободното време на учениците и възрастните във извънучебни и извънработни форми на заетост, събира и разпространява знания за родния край ;

3.организира празненства, чествания и младежки забави;

4.организира изложби на отделни или група художници във фоайето на читалището ;

(3) НЧ" Борци за свобода - 1946 " може да развива и допълнителна стопанска дейност ,свързана с предмет на основната дейност, в съответствие с действащото законодателство ,като използва приходите от нея за постигане на определените в устава цели .

 Народното читалище не разпределя печалба .

(4) Читалището няма право да предоставя собствено или ползвано от него имущество възмездно или безвъзмездно :

1. за хазартни игри и нощни заведение ;

2. за дейността нерегистрирани по Закона на вероизповеданията религиозни общности и юридически лица с нестопанска цел на такива общности ;

3 .за постоянно ползване от политически партии и организации;

4. на председателя ,секретаря, членове на настоятелството и проверителната комисия и на членовете на техните семейства ;

 Чл. 4 (1) НЧ " Борци за свобода - 1946 " може да се сдружава за постигане на своите цели, за провеждане на съвместни дейности и инициативи при условията и по реда на Закона за народни читалища .

(2) Читалищните сдружения нямат право да управляват и да се разпореждат с имуществото на народното читалище, които са техни членове.

Г Л А В А В Т О Р А

УЧРЕДЯВАНЕ НА ЧИТАЛИЩА И ЧИТАЛИЩНИ СДРУЖЕНИЯ

Чл.5 (1)Читалище могат да учредят най-малко 150 дееспособни физически лица ,които вземат решение на учредително събрание.

(2) Учредителното събрание приема устава на читалище " Борци за Свобода -1946 " и избира неговите органи . Уставът урежда :

1. наименованието - " Борци за свобода - 1946 " ;

2. седалище - гр. Троян ;

3. целите - указани в чл.3 от този устав ;

4. източниците на финансиран;

5. органите на управление и контрол ,техните правомощия ,начина на избирането им ,реда за свикването им и за вземане на решения ;

6. начина за приемане на членове и прекратяване на членството ,както и реда за определяне на членски внос ;

Чл. 6 (1) Читалище " Борци за свобода - 1946 " придобива качеството на юридическо лице с вписването му в регистъра за организациите с нестопанска цел на Окръжен съд гр. Ловеч.

(2) Действията на учредителите ,извършени от името на народното читалище до деня на вписването ,поражда права и задължения само за лицата , които са ги извършили. Лицата ,сключили сделки отговарят солидарно за поетите задължения .

(3) Вписването на читалището в регистъра на Окръжен съд гр. Ловеч се извършва без такса по писмена молба на настоятелството ,към която се прилагат :

1. протокол от учредителното събрание ;

2. уставът на читалището ,подписан от учредителите ;

3. нотариално заверен образец от подписите на лицето ,представляващо читалището и валидния печат на читалището ;

(4) Наименованието на народното читалище трябва да не въвежда в заблуждение и да не накърнява добрите нрави .То се изписва на български език.

 Наименованието на читалището :

Народно читалище " БОРЦИ ЗА СВОБОДА - 1946 " град Троян

(5) Седалище на читалището е град Троян ,където се намира неговото управление . Адресът на читалището е - ул. Генерал Карцов 207

(6) Всяка промяна в обстоятелствата по чл.9,ал. 4 от Закона на народните читалища трябва да бъде заявена в 14-дневен срок от възникването й :

1.наименованието и седалището на читалището и източника на първоначалното му финансиране ,

2. уставът ;

3. имената на членовете на настоятелството и на проверителната комисия на читалището ;

4. името и длъжността на лицето, което представлява читалището ;

5. настъпили промени по т. 1-4 ;

(7) Всяко читалищно настоятелство в 7- дневен срок от вписването на читалището в съдебния регистър подава заявление за вписване в регистъра по чл.10,ал.1 от Закона за народните читалища .

 Към заявлението се прилагат данните по чл.10 , ал.2 от Закона за народните читалища и усава на читалището .

Чл.7 Читалището може да се сдружава с други читалища за постигане на своите цели,за провеждане на съвместни дейности и инициативи при условията и по реда на Закона за народните читалища .

Г Л А В А Т Р Е Т А

Управление

Чл.8(1) Членовете на читалището са индивидуални ,колективни и почетни .

(2) Индивидуални членове са български граждани .Те биват действителни и спомагателни :

1. действителни членове са лица ,навършили 18 години ,които участват в дейността на читалището ,редовно плащат членски внос и имат право да избират и да бъдат избирани ;

2. спомагателни членове са лица до 18 години ,които нямат право на избират и да бъдат избирани, те имат право на съвещателен глас ;

(3) Колективните членове съдействат за осъществяване целите на читалището ,подпомагат дейностите ,поддържат и обогатяването на материалната база и имат право на един глас в общото събрание .

Колективни членове могат да бъдат :

1. професионални организации ;

2. стопански организации;

3. търговски дружества ;

4. кооперации и сдружения;

5. културно -просветни и любителски клубове и творчески колективи ;

(4) Почетни членове могат да бъдат български и чужди граждани с изключителни заслуги за читалището ;

Чл.9 Органи на читалище " Борци за свобода - 1946 " са общо събрание настоятелство и проверителна комисия .

Чл. 10 (1) Върховен орган на читалището е общото събрание .

(2) Общото събрание на читалището се състои от всички членове ,имащи право на глас.

Чл.11 (1) Общото събрание :

1. изменя и допълва устава ;

2. избира и освобождава членовете на настоятелството ,поверителната комисия и председателя ;

3. приема вътрешни актове, необходими за организация на дейността ;

4. изключва членове на читалището ;

5. определя основните насоки на дейността на читалището ;

6. взема решение за членуване или за прекратяване на членството в читалищно сдружение ;

7. приема бюджета на читалището ;

8. приема годишния отчет до 30 март на следващата година ;

9. определя размера на членския внос ;

10. отменя решения на органите на читалището ;

11. взема решение за прекратяване на читалището ;

12. взема решение за отнасяне до съда на незаконосъобразно действия на ръководството или отделни читалищни членове ;

(2) Решенията на общото събрание са задължителни за другите органи на читалището .

(3) Гласуването се извършва явно или тайно по решение на общото събрание .

Чл. 12 Редовно общо събрание на читалище " Борци за свобода - 1946 " се свиква от настоятелството най-малко веднъж годишно .Извънредно общо събрание може да бъде свикано по решение на настоятелството ,по искане на поверителната комисия или на една трета от членовете на читалището с право на глас .При отказ на настоятелството да свика извънредно общо събрание до 15 дни от постъпване на искането ,проверителната комисия или една трета от членовете на читалището с право на глас могат да свикат извънредно общо събрание от свое име.

(1) Покана за събранието трябва да съдържа дневния ред ,дата ,часа и мястото на провеждането му и кой го свиква .Тя трябва да бъде връчена не по-късно от 7 дни преди датата на провеждането .В същият срок на вратата на читалището и на други общодостъпни места в общината ,където е дейността на читалището трябва да бъде залепена поканата за събранието .

(2) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с едни час .Тогава събранието е законно , ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание .

(3) Решенията по чл.11,ал.1 т. 1,4,10,11 и 12 се взема с мнозинство най-малко две трети

 от всички членове .Останалите решения се вземат с мнозинство повече от половината от присъстващите членове .

(4) Две трети от членовете на общото събрание на НЧ" Борци за свобода -946 " могат да предявят иск пред Окръжен съд в гр. Ловеч за отмяна на решение на общото събрание ,ако то противоречи но закона или устава .

(5) Искът се предявява в едномесечен срок от узнаването на решението, но не по-късно от една година от дата на вземане на решението .

Чл.13 (1) Изпълнителен орган на читалище " Борци за свобода - 1946 " е настоятелството , което се състои най-малко от трима членове ,избрани за 3 години . Същите да нямат роднински връзки по права и съребрена линия до четвърта степен .

(2) НАСТОЯТЕЛСТВО:

1. свиква общото събрание;

2. осигурява изпълнението на решенията на общото събрание ;

3. подготвя и внася в общото събрание проект за бюджета на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната характеристика ;

 Чл. 14 (1) Председателят на читалището е член на настоятелството и се избира от общото събрание за срок от три години.

(2) Председателят :

1. организира дейността на читалището съобразно закона, устава и решенията на общото събрание ;

2. представлява читалището ;

3. свиква и ръководи заседанията на настоятелството и председателства общото събрание ;

4. отчита дейността си пред настоятелството;

5. сключва и прекратява трудовите договори със служителите ,съобразно бюджета на читалището и въз основа решение на настоятелството ;

Чл. 15 (1) Секретарят на читалището :

1. организира изпълнението на решенията на настоятелството ,включително решенията за изпълнение на бюджета ;

2. организира текущата основна и допълнителна дейност ;

3. представлява читалището заедно и поотделно с председателя .

(2) Секретарят не може да е в роднински връзки с членовете на настоятелството и на поверителната комисия по права и по съребрена линия до четвърта степен , както и да бъде съпруг /съпруга на председателя на читалището .

Чл. 16 (1) Поверителната комисия се състои най-малко от трима члена ,избрани за срок от три години .

 (2) Членовете на поверителната комисия не могат да бъдат лица, които са в трудово правни отношения с читалището или са роднини на настоятелството , на председателя или на секретаря по права линия , съпрузи, братя, сестри и роднини по сватство от първа степен .

 (3) Поверителната комисия осъществява контрол върху дейността на настоятелството ,председателя и секретаря на читалището по спазване на закона и устава и решенията на общото събрание .

 (4) При констатиране нарушения проверителната комисия уведомява общото събрание на читалището ,а при данни за извършено престъпление и органите на прокуратурата .

Чл.17 Не могат да бъдат избирани за членове на настоятелството ,проверителната комисия и за секретар лица ,които са осъждани на лишаване от свобода за умишлено престъпление от общ характер .

Чл.18 Членовете на настоятелството ,включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.

Чл.19 Председателят ,членовете на настоятелството и членовете на проверителната комисия могат да получават и възнаграждение .

 ГЛАВА ЧЕТВЪРТА

 ИМУЩЕСТВО И ФИНАНСИРАНЕ

Чл. 20 Имуществото на читалището се състои от право на собственост и от други вещни права , вземания ,ценни книжа ,други права и задължения .

Чл.21 Читалището може да получава и допълнителни субсидии .

Чл.22 (1) Читалище " Борци за свобода -1946 " , набира средства от следните източници :

1. членски внос ;

2. културно-просветна дейност;

3. субсидия от държавния и общинските бюджети ;

4. наеми от движимо и недвижимо имущество ;

5. дарения и завещания ;

6. други приходи ;

(2) Сумите от дарения се изразходват според волята на дарителят или по решение на настоятелството ,ако няма изрична воля на дарителя .

(3) Читалищното настоятелство може да награждава изявили се читалищни служители ,читалищни деятели и самодейни колективи ,допринесли за обогатяване на читалищната дейност и популяризиране името на читалището и общината на национални ,регионални и общински конкурси и прегледи .

Чл.23 С решение на Общинския съвет читалищата могат да се финансират допълнително над определената по чл.22,ал.1 от Закона за народните читалища субсидии ,със средства от собствените приходи на общината .

Чл.24 (1) При разпределение на средствата ,предвидени от държавният и общински бюджет за читалището ,на която присъстват кмета и представители на всички читалища от общината ,съгласно чл.23, от Закона за народните читалища, да се осигури присъствие на председателя ,секретаря или упълномощено лице от читалищното настоятелство .

(2) При недостиг на средства за ремонт и поддържка на читалищните сгради читалищното настоятелство да се обърни към кмета и общинския съвет за осигуряване на същите ,съгласно чл.23,ал.2 от Закона за народните читалища .

Чл.25 (1) Читалище " Борци за свобода - 1946 " не може да отчуждава недвижими вещи и да учредява ипотека върху тях .

(2) Движими вещи могат да бъдат отчуждавани, бракувани или заменени с по-доброкачествени само по решение на настоятелството .

Чл.26 Движимото и недвижимото имущество , собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения .

Чл.27 Читалищното настоятелство изготвя отчет за приходите и разходите ,който се приемат от общото събрание .

Чл.28 (1) Председателят на НЧ " Борци за свобода -1946 " ежегодно в срок до 10 ноември представя на кмета предложение за своята дейност през следващата година .

(2) Годишната програма за развитие на читалищната дейност в община Троян , приета от Общински съвет се изпълнява от читалището въз основа на финансово обезпечени договори , сключени с кмета на общината .

(3) Председателя на читалище " Борци за свобода - 1946 " представя ежегодно до 31 март пред кмета на общината и общинският съвет доклад за осъществените читалищни дейности в изпълнение на годишната програма по ал.2 от този член и за изразходваните от бюджета средства през преходната година .

Чл.29 Счетоводната отчетност се води в пълно съответствие със Закона за счетоводството и приложимото действащо законодателство.

 ГЛАВА ПЕТА

 ПРЕКРАТЯВАНЕ

Чл.30 Читалище " Борци за свобода - 1946 " може да бъде прекратено по решение на общото събрание , вписано в регистъра на Окръжен съд в гр. Ловеч . То може да бъде прекратено с ликвидация или по решение на Окръжен съд ,съгласно Глава пета от Закона за народните читалища ,обнародван в Държавен вестник, бр.24 от 5 юни 2009 г.

Чл. 31 За неуредените в този устав случаи се прилага Закона за народните читалища .

 ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат ,надпис Народно читалище " Борци за свобода - 1946 " гр. Троян, област Ловеч .

2. Този нов устав е приет на редовно общо събрание на читалището , проведено на 18.01.2015 г., съобразно $ 34 от Преходни и Заключителни разпоредби към Закона за народни читалища, обнародван в Държавен вестник, брой 42 от 5 юни 2009 г. Същия е подписан в два екземпляра от присъстващите действителни членове на читалището ,съгласно приложен списък , представляващ неразделна част от устава .